Samandráttur: Línuskip: Tað eru fá línuskip til fiskarí, men helst fara fleiri út í næstum. Eitt línuskip er nýliga byrjað at fiska við Íslandi, so tað er ivasamt um tað landar í vikuni. Tvey eru á Byrenbank og fiska svartkalva, tosk og blálongu. Annar landar mánadagin og hitt seinni í vikuni. So eru trý línuskip akkurát byrjaði á Íslandsrygginum og koma tí neyvan at landa í vikuni. Eitt frystilínuskip er eisini við Ísland. Útróður: Streymurin verður hampuliga alla vikuna og veðrið verður brúkiligt, so tí vantað vit nakað av útróðri, mest snellufiskur. Fiskaríið er ikki gott. Djúpvatnstrolarar: Tveir fiska svartkalva og so nakað av kongafiski. Annar landar mánadagin, meðan tað er ivasamt um hin landar í vikuni. Vantandi fer onkur avstað í næstum. Ein er við Eysturgrønlandi og fiskar svartkalva. Partrolarar: Sjey pør eru til fiskarí. Okkurt parið er djúpt og fiskar svartkalva, restin fiskar upsa. Vit vantað at tvey pør landa mánadagin og so møguliga okkurt parið seinni í vikuni. Fiskaríði eftir upsa er framvegis smáligt. Trolbátar: Ein er á landleiðini og ein er á Íslandsrygginum. Vit vanta at tann á landleiðini landar mánadagin, hann hevur ein blanding av toski og flatfiski. Tann av rygginum hevur mest av toski og so nakað av blálongu, kongafiski og svartkalva og landar hann síðst í vikuni. Vit vantað at nakrir trolbátar fara út um vikuskiftið. Garnaskip: Bara eitt garnaskip er til fiskarí og tað landar mánadagin. Fiskaríið er smáligt. Eitt garnaskip hevur lagt fyri summari.